钦定古今图书集成/明伦汇编/闺媛典/第236卷 > 韩万珠妻戴氏
## 钦定古今图书集成/明伦汇编/闺媛典/第236卷 > 韩万珠妻戴氏

按《汝宁府志》：“戴氏，汝阳庠生韩万珠妻，同邑贡士戴
鹏女。归十馀年，夫病亡，氏以死自誓，数日不食。遗孤
四人，长者垂髫，幼者在抱，无翁姑伯叔可托。亲戚劝
慰再四，氏勉进𫗴粥。家素单寒，以纺绩自给。子既长，
延师教训，不稍宽假。历三十馀年，茹蘗饮冰，备尝艰
苦。长子文炳，次子文灿，俱入庠序，年七十。有司旌之。”